Reed Waller

Reed Waller (født 3. august 1949) er en amerikansk tegneserietegner best kjent for sin serie om Omaha the Cat Dancer, utviklet i samarbeid med manusforfatteren Kate Worley.

Omaha the Cat Dancer 
 Se hovedartikkel, Omaha the Cat Dancer

Omaha startet som en «voksen tegneserie» i «en obskur publikasjon» før den utviklet seg til nasjonalt distribuert tegneseriehefte. Den var i utgangspunktet en ren pornografisk serie med eksplisitte skildringer av seksuelle handlinger med hovedfiguren Omaha, en stripper. Fire sider inn i utgave nummer 2 fikk Waller skrivesperre, og etter en del måneder kom hans den gang kjæreste og låtskriverpartner Kate Worley med «en del forsøksvis forslag på handlingens retning, nye figurer, alt hun komme på som kunne hjelpe...» Waller overtalte henne til å bli seriens faste manusforfatter. Med Worley med på laget utviklet serien seg inn i en annen retning, de rene pornografiske skildringene ble tonet ned og utviklet seg isteden som en erotisk såpeopera.

I 1988 nektet Diamond Comics Distributors å distribuere serien til bokhandlerne (før de ga seg), og i 1989 nektet et bokbinderi å binde sammen en boksamling med Omaha. I 1991 bestemte New Zealand Indecent Publications Tribunal, New Zealands tribunal for uanstendig publikasjoner, at ettersom serien avbildet seksualitet i en kontekst med pågående emosjonell forhold mellom figurere på et voksent og realistisk vis var den ikke å betrakte som uanstendig.

I 1988 ble Worley skadet i bilulykke, og seriens utgivelsesfrekvens minsket grunnet hennes rekonvalesens, og i november 1991 ble Waller diagnostisert for tarmkreft.To hefter ble utgitt i 1992 for å betale for Wallers medisinske utgifter, og disse besto av serier og artikler fra flere betydelig tegneserieskapere i solidaritet, blant annet Dave Sim, Alan Moore og Frank Miller. I 1995 opphørte utgivelsen av serien da Waller og Worley gikk fra hverandre i personlig og kunstnerisk uenighet. I 2002 ble de begge enige om å legge sine motsetninger til side for å fullføre serien, men det samme året ble Worley diagnostisert for lungekreft.  Den 6. juni 2004 døde Worley før serien ble fullført. Hennes ektemann, serieforfatteren James Vance, overtok hennes notater og overtok hennes plass for å kunne fullføre de siste kapitlene. Tittelen ble overtatt av forlaget NBM Publishing, og de gjenværende kapitlene ble fra og med november 2005 trykket i Sizzla, et tegneseriehefte som spesialiserer på sex, før serien igjen kan samles i bokutgivelser.

I tiden etter bruddet med Worley jobbet Waller med å skrive og tegne Tumbling Boxes, en tilnærmet realistisk pornografisk serie, og ytterligere den tilsvarende Grlz-R-Us, begge for Larry Flynt Publications.Som musiker begynte han også å eksperimentere med komputergenerert musikk og utga flere album under bandnavnet «Nellie and the Drummers».

Referanser

Eksterne lenker 
 Reed Wallers blogg

Tegneserieskapere fra USA
Undergrunnstegnere
Fødsler i 1949